COMPLECTENS 


OBSERVATIONES 

QUASDAM 

DE  FEBUE  REMITTENTE, 

QUJE  GRASSABATUR 


IN  INSULA  SANCTA  LUCIA, 

AB  AUGUSTO  1796  AD  MARTIUM  1798. 


AUCTORE  COLINO  ALLAN. 


Inter  morbos,  quos  mihi  contigit  videre, 

quique  tantas  strages  ediderunt  in  Insula 

Sancta  Lucia,  annis  1796,  1/795^,  et  1798, 

% 

febres  remittentes  et  intermittentes,  sive  ad 
periculum  sive  ad  frequentiam  respicias,  prin¬ 
cipem  locum  sibi  facile  vindicant.  Iliae  Ion- 

« 

ge  Tethaliores  nec  omnino  eaedem  erant, 
quippe  quae  aliquando  intra  tertium  diem 

peractum,  aliquando  usque  ad  diem  deci¬ 
mum  interemerunt.  Hae  autem, .quotidianae 
nempe,  raro  enim  tertianae,  nunquam  quar¬ 
tanae  visae  sunt,  haud  infrequenter  primarios 
morbos  sese  praebebant.  Morbi  alii  multo 
rariores  erant,  et  vix  ullos  cognovi  prima¬ 
rios,  nisi  subinde  dysenteriam  vel  hepatiti- 
dem  acutam. 

Febris  remittens,  quando  ipsa  occidendi 
exsors,  haud  raro  reliquit  seminium  vel  in¬ 
termittentis,  vel  dysenteriae  aut  obstructio¬ 
num  viscerum  in  abdomine,  vel  denique 
ulcerum  in  cruribus,  quorum  magna  pars, 
valetudine  aegrotantium  tandem  penitus 
conquassata,  in  mortem  desiit. 

In  animo  est  sermonem  habere,  praeser¬ 
tim  de  febre  remittente  graviore,  nec  omni¬ 
no  caeteros  morbos  silentio  praetermittam, 
si  quicquid  mihi  forte  succurrerit  de  ju¬ 
vantibus  vel  laedentibus  quod  commemo¬ 
rare  operae  praetium  fuerit.  Neque,  ita  fa¬ 
ciens,  a  via  naturae  revera  aberravero,  quip- 

pe  quia  hi  morbi  in  eodem  aegrotante  vel 
simul  vel  continua  serie  conjungantur  sae¬ 
pissime. 

Sensus  frigoris,  si  sit  praesens,  est  perob¬ 
scurus  ;  fere  nunquam  horror;  'Semper  a- 
dest  molestia  generalis  quam  indicant  jac¬ 
tationes  artuum  crebrae,  sed  sine  fructu, 
ad  sensus  corporis  ingratos  sublevandos. 
Cutis  est  siccior,  et  lingua  albida  et  fre¬ 
quenter  muco  obducta  est.  Dolor  aliquan¬ 
do  lumbos,  frequentius  caput  tantum,  et 
interdum,  utramque  partem  male  habet. 
Pius  minusve  sensus  ingrati  inest  epigas¬ 
trio,  antequam  distincte  aderit  nausea.  Sunt 
dolores  totius  corporis,  praecipue  in  cruri¬ 
bus  et  brachiis,  et  alvus  saepissime  astric¬ 
tior  est.  Cutis  frigidior  astanti  sentitur,  ca¬ 
lor  illico  augescitj,  sensus  caloris  faciei,  re¬ 
spondet  dolori  in  capite,  oculique  vividiores 
fiunt.  Pulsus  vix  est  mutatus,  at  si  aliter 
se  habeat,  paulo  frequentior  est  et  validior. 
Vires  tanto  imminutae  sunt  ut  aeger,  nisi 
impediatur,  improvide  humi  sese  projiciat. 


DISSERTATIO  MEDICA, 


i 

In  e*xemplis  paucis  adest  species  inebrieta- 
tis,  vix  ac  ne  vix  quidem,  nisi  testimonio 
astantium,  distinguenda.  Adde  his  omni¬ 
bus  statum  animi  morosum,  anxium,  exitui 
morbi  plerumque  male  fidentem,  et  tenes 
praecipua  febris  ineuntis  symptomata. 

Haec  gravioribus  saltem  in  exemplis  ci¬ 
tissime  ingravescunt.  Nausea  augescit,  in¬ 
cipit  vomitus,  et  sitis  magna  aegrum  infes¬ 
tat.  Quando  vomitus  aliquamdiu  perdura¬ 
verit,  bilis  ejicitur,  et  mucus  quo  lingua  ob- 
‘  ducta  fuerat,  devenit  subflavus.  Angor  et 
dolor  multum  urgent,  et  cibus  visus  tan¬ 
tum  statirn  ciet  nauseam.  ^  Sitis  est  maxi¬ 
ma,  vix  quidem  sedabilis,  miser  enim  potum 
illico  rejiciendum  devorat. 

Dolores  totius  corporis,  praecipue  artuum, 
tam  vehementer  augentur,  ut  minimo  quo¬ 
vis  nisu,  aegri  decumbentes,  summo  dolore 
afficiantur.  Urina  parca  est  et  rubra.  Non- 
nunquam  dolor  capitis  fit  acerrimus,  ita  ut 
crucientur  et  delirent.  Oculi  lucem  vix 

tolerant,  palpebrae  fere  semper  partim  clau¬ 
duntur,  et  si  inspiciantur  oculi,  nitentes  ap¬ 
parent.  Minimus  eorum  motus  ad  latus 
utrumvis>  dolorem  pungentem  ciet,  qui  sin¬ 
ciput  transversim  et  profundius  percurrit. 

Post  horas  quatuordecim  vel  sexdecim  a 
vomitu  ingruente,  omnia  symptomata,  nulla 
excretione  naturali  vix  aucta,  subsidunt  at¬ 
que  remittunt,  hac  tamen  lege,  ut  febris  nun¬ 
quam  excesserit.  Hoc  levamen  durat  per 
aliquot  horas. 

Post  breve  tempus  exacerbantur  sympto¬ 
mata,  ac  vomitus  praesertim,  si  quando  om¬ 
nino  abfuerit;  et  circiter  intervallum  viginti 
quatuor  horarum  a  prima  morbi  aggressione, 
majore  vi  quam  antea  redintegrantur.  Vo¬ 
mitus  immanior  devenit,  multa  bilis  cum 
magna  vi  ejicitur,  et  interdum  oculi  cutis¬ 
que  flavescunt,  praecipue  si  vomitus  diu 
graviterve  perstiterit,  vel  alvus,  sive  ex  in¬ 
curia  aegri  aut  negligentia  medici  seu  ex 
ventriculi  irritabilitate  saepius  nulla  arte 

domanda,  diutius  conquieverit.  Obnixi 
aeger  flagitat  aquam  frigidam,  quam,  si  de¬ 
tur,  avidissime  bibit.  Omnia  fiunt  pejora 
quippe  quibus  addatur  delirium  vehemens, 
quod  comitatur  pervicacia  insuperabilis, 
quo  fit  ut  potum,  et  cibum  et  medicinam 
aeque  renuant  atque  recusent.  Coma  in¬ 
terdum  subsequitur,  et  sicubi  ex  hoc  statu 
expergefactus  fuerit  aeger,  statim  respondet 
sat  bene,  sciscitanti  quomodo  talis  se  habeat, 
sed  ita  tamen  ut  plane  constet  suae  mentis 
non  esse.  Species  materiei  quae  subinde 
et  magna  quantitate  et  maxima  vi  per  os 
redditur,  ex  colore  viridi  vel  flavo  nigrescit 
et  vomitus  rarior  evenit.  Singultus  urget; 
omnia  quae  labiis  offeruntur,  constantissi¬ 
me  rejiciuntur  vel  respuuntur,  aqua  dempta, 
qua  oblata  nihil  magis  valebat  ad  coma  ali¬ 
quantisper  frangendum,  at  haec  aeque  ac 
quivis  alius  potus  mox  vomitur.  Lingua 
arida  est  et  fusca,  et  si  protrusa  fuerit  tre¬ 
mula,  os  apertum,  caput  nonnunquam  re¬ 
tractum,  respiratio  difficilis  laboriosa  et  ob¬ 
strepens,  deglutiendi  facultas  perdita  fermd 

est  et  omnis  conatus  ut  medicina  vel  potus 
adhibeatur  suffocationem  minitatur.  Oculi 
sunt  sine  nitore  et  si  colorati  sint,  quam 
maxime  flavi ;  sin  aliter,  color  faciei  et  cutis, 
colli  imprimis,  sublividus  est  et  squalidus, 
et  signum  longe  lethalius  erat  quam  color 
ex  bile  flavissimus  ;  facillime  autem  alius  ab 
alio  distingui  poterat.  Pedes  et  crura,  ma¬ 
nus  et  brachia  fiebant  frigida,  lapidis  instar, 
et  hoc  algore  gradatim  subeunte,  hic  status 
quasi  vitam  inter  et  mortem  durabat  longius 
quam  facile  credi  possit  ex  tempore  quo 
certissime  de  aegro  actum  erat.  Spasmi 
leves  frequenter  recurrentes,  labiorum  prae¬ 
cipue,  cum  dentibus  compressis  aderant  plu¬ 
ribus  in  exemplis  ;  in  quibusdam  vero  con¬ 
vulsiones  vehementissirnae  finem  vitae  subi¬ 
tum  fecerunt. 

Pulsus  qui  morbo  incipiente  fere  semper 
plenus  est  et  frequens,  fit  lentior,  appropin- 
quante  comate,  et  minus  compressu  facilis, 
at  postea  frequentissimus,  debilis,  vacillans 
neque  unquam  intercisus. 

Quandocunque  haec  varietas  morbi  cur¬ 
sum  non  sic  finivit,  febris  post  paroxysmum 
vel  potius  exacerbationem  secundam  ali¬ 
quantulum  decrescebat,  at  accessio  tertia 
citius  rediit  et  dum  minus  vehemens  in¬ 
experto  videbatur,  mors  subito  secuta  est. 

Quoniam  casus  fere  omnes  hujusmodi  in¬ 
ceperunt  longiori  intervallo  et  a  casis  mili¬ 
tum  et  a  nosocomio,  nequivi  comprobare  a- 
dortum  morbi  testimonio  meo.  Sed  nullus 
dubito  quin  eventus  fatalis  ante  finem  diei 
quarti  in  omnibus  supervenerit.  Unum 
exemplum  hujus  generis  mihi  contigit  vi¬ 
dere  ipso  ex  primordio,  et  satis  superque 
comperi  aegrum  intra  septuaginta  duas  horas 
mortem  obiisse. 


Sed  plerisque  in  exemplis  febris  remittens 
non  adeo  festinabat,  et  re  ita  se  habente, 
dolores  capitis  totiusque  corporis  erant  mi¬ 
nores,  remissiones  magis  notabiles,  calor 
minor,  cutis  mollis  et  aliquando  humidior, 
ct  inter  exacerbationes  quae  vix  in  sudorem 

desierunt  quasque  apyrexia  nunquam  exci¬ 
piebat,  vomitus  plerumque  cessavit,  etsi 
ventriculus  quam  facile  irritabilis  permane¬ 
bat.  Quoniam  in  his  exemplis  hoc  orga¬ 
num  minus  vexabatur,  intestina  facilius  et 
exinde  maturius  ciebantur,  lingua  quan- 
iquam  m.uco  obducta  non  fiebat  sicca,  deli¬ 
rium  si  forte  adfuerit,  minus  vehemens  et 
nunquam  nisi  in  casibus  lethalibus  aderat 
multum  stuporis.  Durabat  morbus  sub  hac 
forma  mitiore  usque  ad  sextum,  octavum 
vel  decimum  diem,  accessionibus  satis  re¬ 
gularibus,  quam  post  periodum  vix  lethalis 
erat,  nisi  recidiva  vel  in  alios  morbos  chro¬ 
nicos  mutata  esset. 

In  quibusdam  horum  casuum  eruptio  erat 
vesicularum  vel  potius  pustularum,  plerum¬ 
que  prope  partes  quibus  vesicatoria  admo¬ 
ta  fuerant,  quaeque  acu  apertae  dabant 
materiern  non  ita  spissam,  quae  sine  pruri¬ 
tu  in  crustam  abiit. 

In  aliis  exemplis  haud  dissimilibus,  appa- 

ruerunt  parvae  superficies,  inflammatae,  do¬ 
lentes  et  acuminatae,  ex  quibus  potuit  ae¬ 
ger  premere  aliquantulum  puris  tenacis,  et 
quae  intactae  induruerunt  et  paulatim  eva¬ 
nuerunt.  Neque  haec  eruptio  mihi  vide¬ 
batur  magis  critica  quam  prior,  quia  prog¬ 
nosis  aliis  ex  symptomatis  jamjam  fausta, 
fuit. 

Haemorrhagiae  ex  naribus,  faucibus  et 
gutture  interdum,  sed  nunquam  nisi  in  pe¬ 
riodo  provectiore  morbi  recidivi  acciderunt. 
Hoc  symptoma  minime  benignum  erat,  nec 
fatale  tamen  ac  ideo  non  criticum  mihi  vi¬ 
debatur. 

1 

Maculae  purpureae  circiter  pisi  magnitu¬ 
dinem,  irregulares,  non  elevatae,  erant  spar¬ 
sae  super  faciem  et  brachia  aegrorum  trium, 
quorum  in  uno  per  totum  corpus  disperge¬ 
bantur.  Duo  sunt  mortui  et  in  omnibus  tri¬ 
bus  singultus  has  maculas  comitabatur  et 
dignum  est  notatu,  febrem  in  duobus  ex¬ 
emplis  fatalibus  stipatam  fuisse  vomitu  max- 

imo  quem  excepit  ille  crurum  algor  post  ho¬ 
ras  multas  in  mortem  desinens.* 

Nisi  in  tribus  aliis  aegris,  qui  omnes,  ut 
certo  exquisitum  est,  plures  annos  dege¬ 
rant  his  in  regionibus,  et  quorum  fe¬ 
bres  multo  diutius  traxerunt  quam  solemne 
erat  etiam  huic  formae  longiori,  nunquam 
vidi  febrem  quae  multum  referebat  typhum 
Doctoris  CuLLEN,  qum  tam  graphice  depicta 
fuit  olim  ab  Huxham  et  recentius  a  Domino 
Campbell.  Quoniam  vidi  hunc  morbum 
magnopere. saevientem  inter  milites  juniores 
et  novos  in  nosocomiis  apud  Chatham  annis 
1794  and  1795  vix  possum  de  hac  re  decipi. 

Flavedo  cutis  et  oculorum,  nempe  ex  bile, 
erat  indicium  morbi  gravis  quidem,  et  for¬ 
tasse  magis  frequens  erat  in  hac  secunda  va¬ 
rietate,  sed  febres,  quibus  defuit  hoc  signum, 
multo  saepius  occurrebant  nec  minus  erant 
lethales. 

Neque  defuerunt  exempla,  quando  febres 
speciatim  recidivae  perstiterant  diutius,  ubi 

ulcera  olim  cicatrice  obducta,  sine  manifesta 
vel  ex  levissima  causa  redierunt.  In  mense 
augusto,  1796,  addi  potest,  plures  a  me  pri¬ 
mum  repertos  esse  multum  labefactatos  ex 
ulceribus  crurum  et  laborantes  hectica,  quae 
sola  febris  unquam  sese  exhibuit  in  nosoco¬ 
mio,  quasque  uti  solet,  diarrhoea  colliquati- 
va  superveniente  vitam  hnivit. 

Nunquam  nisi  fortasse  in  articulo  mortis, 
vel  in  celeri  vel  in  longiore  febre  pupillam 
dilatatam  cernere  potui. 


An  febris  remittens  gravior  a  mitiore,  et 
haec  invicem  ab  intermittente  dignosci  pos¬ 
sit  ? 

Affectus  ventriculi,  capitis  et  intestinorum 
quos  clare  et  distincte  indicant  vomitiones, 
dolor  ac  delirium  et  alvus  tardior,  indicia 
erant  haud  dubia  morbi  gravioris  in  quavis 
constitutione,  quibus  calor  et  pulsus  suppe-  • 
tias  addant  minime  spernendas  ad  ingenium 

mali  protinus  probandum  antequam  febris 
periculum  vitae  afferat. 

Sensus  frigoris  major,  vel  horror,  species 
linguae  quae  principio  intermittentis  raro  al¬ 
ba  erat,  fere  nunquam  sublava,  dolor  capitis 
nullus  ferme  donec  stadium  supervenerit  ca¬ 
loris,  quem  post  breve  tempus  excipit  sudor, 
desiturus  in  apyrexiam,  praecipua  sunt  quae 
imprimis  indicant  intermittentes  omnes. 

Aliquando  tamen  accidit,  praesertim  in 
tempore  autumnali,  ut  febris  intermittens, 
post  unum  vel  alterum  paroxysmum,  hor¬ 
ripilatione,  calore  et  sudoribus  primo  stipa¬ 
tum,  mutata  fuerit  in  febrem  remittentem 
satis  gravem  quippe  quae  vitam  minitetur. 
Sed  hoc  rarius  occurrit,  alvo  et  remediis 
idoneis  non  neglectis,  et  si  attentio,  qua  est 
opus,  assidue  adhibita  fuerit  ad  notandum 
accessionem  et  progressum  paroxysmorum 
singulorum,  mutatio  talis  initio  medicum  la¬ 
tere  vix  poterit» 

Nunquam  aeger  prorsus  est  exutus  in¬ 
termittente  vel  saltem  immunis  periculo  reci¬ 
divae  ex  minima  quaque  causa,  dum  aliquid 
doloris  vel  molestiae,  corpore  erecto,  mus¬ 
culis  lumborum  interfuerit. 


Quoad  prognosin  in  febribus  remittenti- 
tibus  haec  regula  est  perpetua.  Tanto  bre¬ 
viores  et  minus  notabiles  vel  regulares  re¬ 
missiones  fiunt,  eo  plus  periculi  est. 

Prognosis  multum  pendet  a  pristina  vale¬ 
tudine,  a  tempore  anni,  ab  adventu  recente, 
a  constitutione  aegri,  a  natura  morbi  grassan- 
tis,  et  denique  ab  ipsius  morbi  mutatione. 

Ab  experientia,  nisi  fallor,  didici,  procli¬ 
vitatem  quandam  ad  intermittentes  presidio 
esse  advenis  contra  remittentes  graviores, 
neque  ad  hanc  immunitatem  assequendam 
opus  est  tanta  proclivitate,  ut  non  postea 
ad  omnia  militum  munera  optime  valeant. 

Boni  et  mirabiles  sunt  effectus  temporis 
anni  in  morbos.  Per  duos  proximos  annos 
hoc  experti  sumus.  Ex  Januario  vel  Feb¬ 
ruario  usque  ad  Junium  1797>  omnes  fere 
bene  sese  habebant.  Hoc  tempore,  (Martii 
7mo,  1798,)  sanitas  apud  Sanctam  Luciam 
vix  ullibi  superatur.  Sed  solummodo  hujus 
loci  est  dicere  hanc  causam  incognitam  non 
praestare  eosdem  effectus  in  intermittentibus 
ac  remittentibus,  nam  natura  et  ingenium 
harum  multo  magis  subito  mutabantur  tem¬ 
poribus  anni  quam  illarum. 

Agnitum  est  omnibus  neque  meo  testi¬ 
monio  eget,  advenas,  praecipue  e  regioni¬ 
bus  frigidis,  plurimum  proclives  esse  ad  fe¬ 
bres  lethales. 

De  constitutionibus  hominum  major  est 
difficultas,  quia  res  ipsa  est  obscurior.  Quo 
quisque  validior  sit,  nam  de  plenitudine  vel 
obesitate  non  loquor,  minus  forte  erit  pronus 
febribus  non  secus  ac  aliis  morbis,  sed  si  quan¬ 
do  febre  correptus  fuerit,  graviter  premetur 

idem  et  fortasse  morbo  periculosissimo.  Plu¬ 
ra  exempla  lethalia  et  quasdam  felicia  fir¬ 
mant  mihi  hanc  observationem  de  staminum 
robore,  quod,  missis  ambagibus  de  tempera¬ 
mentis,  haud  inepte  monstratur  musculis  to¬ 
rosis,  corpore  quadrato,  et  quisvis  sit  color 
vultus  vel  capillorum,  speciatim  barba  plus 
minusve  rufa. 

Natura  et  periculum  morborum  grassan- 
tium  plurimum  pendent  a  tempore  anni. 
In  his  duobus  annis,  praefecti  aeque  ac  mi¬ 
lites  gravissime  plectebantur  ex  Junio  ad 
Decembrem  vel  Januarium. 

/ 

Quando  recuperatio  virium,  nexu  febris 
jam  fracto,  subsistit,  vel  difficile  procedit 
vel  dysenteria  subito  impeditur,  obstruc¬ 
tiones  in  visceribus  jure  suspicandae  sunt. 
Nec  facile  est  detegere  ab  initio  ulla  in¬ 
dicia  harum  obstructionum  sicut  mihi  eve¬ 
nit,  quanquam  diligentissime  perscrutabar, 
quoniam  excripseram  in  usum  proprium  li- 
teras  eximias  Domini  Paisley  plures  ante 

annos  qnam  publici  juris  factae  fuerunt  a 
Doctore  Wade.  Progrediente  autem  mor¬ 
bo,  affectus  hepatis  haud  infrequentiir  sese 
ostendunt.  Quando  autem  intermittens  cor¬ 
pus  corripuit  debilitatum  febre  remittente 
quodque  haud  raro  evenit,  lien  sedes  mali 

4 

videbatur.  Postquam  morbus  alteruter,  per 
unam  vel  duas  hebdomadas,  sese  muniverat, 
ut  ita  loquar,  raro  quidem  accidit  quin  in¬ 
felix  alternatim  ab  utroque  malo  plectere¬ 
tur,  cortice  peruviano,  calomelane  et  cae- 
teris,  quae  maxime  reputentur  cuique  con¬ 
venientia,  nihil  valentibus,  donec  adjumen¬ 
tum,  neque  semper  constans,  a  reditu  tem¬ 
poris  sani,  haec  eadem  remedia  denique  ac¬ 
ceperint. 

Haec  sufficiant  de  prognosi  generali  seu 
communi :  variae  tamen  res  sunt  propriae 
cuivis  aegrotanti,  quarum  scientiam  difficil¬ 
limum  foret  impertire  verbis  quaeque  indu¬ 
cant  expertum  bene  vel  male  de  morbi  exitu 
praesagire.  Oportet  omnia  fere  hujusmodi 
nitantur  observatione  propria  et  sagacitate 

cujusvis  medici,  nam  in  rebus  medicis  aeque 
ac  in  scenicis  verba  Horatii  verissima  repe- 
rientur. 

Segnius  irritant  animos  demissa  per  aurem,  • 

Quam  quae  sunt  oculis  subjecta  fidelibus  et  quae 
Ipse  sibi  tradit  spectator. 


Quoniam  mihi  deerat  commoda  facultas 
cadavera  incidendi,  multas  amisi  occasiones, 
quaeque  heu  !  nimis  se  obtulerunt,  scrutan¬ 
di  naturam  morbi  mortuorum  sectionibus. 
Quorum  tamen  secui  quaedam  corpora,  et 
hic  dicam  quae  vidi  in  sectionibus  duabus, 
acuto  et  chronico  morbo  selectis. 

Validus  quidam  et  musculosus,  qui  prae¬ 
teritum  tempus  pluviae,  uti  loquuntur,  et 
unicum  in  Insula  Barbadensi  egerat,  ad 
Sanctam  Luciam  pervenit.  Non  ita  multum 
post,  succubuit  febri  remittenti,  atvehemen- 
tissimae,  quippe  quae  lethalis  erat  ante  ho¬ 
ras  septuaginta.  Stipata  fuerat  ab  ipsis  pri¬ 
mordiis  stupore  ingenti,  dolore  capitis,  vomi- 

tu,  et,  si  flavedinem  excipias  cutis  et  oculo¬ 
rum,  fere  omnibus  pessimae  febris  indiciis. 
Mors  ejus  occurrit  in  mense  Septembri  1797> 
et  primum  exemplum  erat  febris  tam  mali 
moris  quae  illo  anno  sese  obviam  dedit.  Om¬ 
nia  viscera  summopere  similia  erant  eorum 
hominis  qui  strangulatus  fuerit.  Vesica  fel- 
lis  referta  est  bile.  Bilis  nulla  ventriculo  in¬ 
terfuit.  Tunica  interna  stomachi  ipsius  ru- 
berior  fuit,  neque  minime  referebat  tunicam 
villosam,  sicut,  in  anatomicorum  injectioni¬ 
bus,  videre  est.  Nullum  dolorem,  vita  su¬ 
perstito,  ventriculo  proprium  aeger  conques¬ 
tus  est ;  ideoque  vix  potui  considerare  hunc 
statum  visceris,  nescio  recte  an  secus,  nisi 
effectum  morbi  totius  corporis.  Contra  do¬ 
lor  immanis  capitis  urgebat  aegrum,  et  ca¬ 
put  incisum  est  haud  indiligenter.  Vasa  du¬ 
rae  matris  et  superficiei  cerebri,  grandia  qui¬ 
dem  et  plena,  fortasse  non  tumebant  magis 
quam  solent  in  homine  tam  quadrato.  In 
ventriculis  lateralibus,  pauxillum  fluidum 
est  repertum,  plus  certe  quam  ex  consuetu- 

dine,  quippe  quod  unum  cochleare  parvum 
et  dimidium  impleret. 

In  altero  exempla,  aegrotus  post  plures 
impetus  febris  remmittentis  anno  1796,  in¬ 
tervalla  quaedam  valetudinis  satis  bonae,  in¬ 
ter  alternas  dysenteriae  et  intermittentis  ag¬ 
gressiones  febris,  expertus  est.  Mortuus  est 
et  hic  in  Septembri  1797»  Hepar  schirro- 
sum  quod  dicitur,  inventum  est.  Inaequale, 
pallidum  et  majoris  erat  molis  quam  in  pros¬ 
pera  valetudine,  albidius  etiam  et  multo  duri¬ 
us  in  quibusdam  quam  in  aliis  locis.  Lienis 
superficies  aequalis  erat,  et  quoad  firmitatem 
et  colorem  nihil  ipse  immutatus,  sed  triplo 
fortasse  major  quam  in  statu  naturali.  Ne¬ 
que  sane  difficile  fuit,  ex  historia  et  indiciis 
morborum,  a  quibus  tandem  fractus  erat, 
praescire  conditionem  talem  horum  visce¬ 
rum  repertum  iri. 


Nulla  conjectura  erat  de  contagione  vel 
externa  vel  domestica  et  sane  nulla  quidem 

occasio  sese  offerebat,  qua  mihi  data  est  mini¬ 
ma  ejus  suspicio.  Sit  mihi  fas  attamen  inficiari 
pro  virili  parte  doctrinam  quam  quidam  Ame¬ 
ricanus  Septentrionalis  recenter  de  hac  re  pro¬ 
tulit.  Iste  auctor  anintadvertit  contagionem 
sicut  merum  terriculum  quod  medicis,  pro- 
fesssoribus  et  scholis  decantare  et  quasi  rem 
veram  hominibus  obtrudere  placuit.  Nihil 

tam  absurdum  dici  potest  quod  non  dica- 
“  tur  ab  aliquo  philosophorum.’’  Sat  erit  re¬ 
legare  quemvis,  qui  sibi  et  humano  generi 
infeliciter  dubitet,  si  contagio  existat  vel  ex- 
istere  possit,  ad  historiam  Curiae  Londinen- 
sis,  uti  legere  est,  in  fastis  Angliae  sub  an¬ 
no  17d0. 

Mons  Fortunatus,  sic  enim  nuncupatur  lo¬ 
cus  insulae  munitus  primarius,  longe  lateque 
infamis  est  propter  intemperiem  aeris.  Qui 
plura  velit  scire  de  situ  generali  hujus  mon¬ 
tis  et  .locorum  vicinorum  adeat  libellum  a 
Doctore  Rollo  scriptum,  qui  historiam  mor¬ 
borum  sicut  videbantur  per  paucos  menses, 
annis  177S  et  1779,  memoriae  tradidit. 

Subita  mutatio  ex  europaeo  in  coelum 
tropicum  omnibus  communis  erat.  Haec 
simul  ac  variae  aliae  causae  olim  acciderunt 
exercitui  Anglico  in  hac  ipsa  et  in  aliis  insu¬ 
lis  occidentalibus,  sed  nunquam,  uti  credo, 
pro  rata  parte  hujus  vicis  ;  navigatio  enim 
ex  Ahglia,  post  plura 'incepta,  tandem  fie¬ 
bat  in  ipsa  bruma,  et  praeter  memoriam  ho¬ 
minum  procellosa  erat.  Fatigatio  maxima 
ab  omni  'obsidione  in  regionibus  tropicis 
non  separari  potest,  nec  labor  cessavit,  ob¬ 
sidione  finita,  quoniam  sylvae  et  saltus  in¬ 
sulae  occupabantur  ab  hominibus  agrestibus 
et  ferocibus,  antequam  de  deditione  castri 
fuerat  pactum.  Multa  etiam  incommoda 
sequebantur  urbis  vel  maximae  ejus  partis 
incendium,  quod,  injussum  equidem,  pac¬ 
tionem  praegressum  fuerat.  Praedia  ferme 
omnia  suburbana  et  monti  vicina,  partim 
ex  hac  causa,  partim  propter  bellum  fere 
civile,  quod  saevierat  ante  Anglorum  adven¬ 
tum,  derelicta  erant.  Inde  fruges,  et  pisces 
et  carnes,  omnia  rarissima  erant,  et  mer¬ 
catus,  nisi  forte  praetio  enormi,  gallinas. 

ova  vel  lac  non  praebebant.  Casae  mi¬ 
litares  nec  bonae,  nec  spatiosae  nec  satis 
numerosae  ad  capiendum  praesidium,  ut 
ex  hoc  patet  quod  duae  catervae  habitarent 
tuguria,  quae  pro  re  nata  ad  montis  latera 
congesta  fuerunt.  Nec  pluris  valebant  no¬ 
socomia,  nimis  enim  erant  parvae,  minime 
commoda,  et  propter  situm  localem  insalu¬ 
bria.  Si  quis  vero  perpendat  calorem  diei 
cum  vi  radiorum  solis,  et  frigora  noctis  cum 
nebulis  spissisimis,  et  pluvias  tropicas,  aerem 
nocturnum  et  vigilias,  et  varia  munera  mi¬ 
litum,  quando  hostis  ferocissimus  in  propin¬ 
quo  est,  causas  multas  et  potentes  videbit 
morborum. 

Ex  necessitate,  milites  semper,  et  haud 
infrequentur  praefecti,  quoniam  multi  com¬ 
meatus  ex  Martinica  invehebantur,  victita¬ 
bant  ex  annona  quam  Rationalis  distribue¬ 
bat,  quaeque  constabat  praesertim  ex  pane 
nautico,  carne  bubula  vel  suilla  salita,  spiri¬ 
tu  vini  ex  saccharo  destillato,  et  pauxillo 
aceto.  Diaeta  autem^  aegrorum  in  noso- 

comiis  fer6  semper  conflata  erat  ex  carne 
bubula  recente,  et  ea  deficiente,  ex  pisci¬ 
bus  vel  testudinibus,  atque  pane  fermentato, 
cum  saccharo,  caffea,  aceto,  vino  et  oryza, 
(jiiae  penus  publicus  praebebat. 

Omnes  advenae  tamen,  valetudine  adver¬ 
sa  nondum  experta,  nimis  negligunt  regulam 
auream  quae  est  apud  Celsum.  “  At  vere 
“  paulum  cibo  demendum,  adjiciendumque 

potioni,  sed  dilutius  tamen  bibendum  est 
Veriim  enim  vero  primi  menses,  in  tropica 
regione,  sunt  cuivis  Europaeo  quam  maxi¬ 
me  vernales. 

Longum  foret  enumerare  omnes  causas, 
quibus  vere  vel  falso  imputatur  montis  insa- 
lubritas.  Miasmata,  procul  dubio,  sibi  ar¬ 
rogant  locum  primarium,  sed  haec,  qualia 
qualia  sint,  vel  haud  gignuntur  vel  mor¬ 
bum  non  pariunt,  in  omni  tempore  anni. 

Observationes  autem  breves  quae  sequun¬ 
tur,  non  suo  usu  carebunt,  quoniam  nec  ob- 

servandae,  nec  negligenclae  sunt,  mea  saltem 
opinione,  sine  paena  aut  praemio.  In  ipso 
monte,  varii  situs,  quoad  salutem  admodum 
diversi  sunt,  quanquam  satis  propinqui,  ut 
certissime  ex  txsu  comperi,  inter  tria  contu¬ 
bernia,  quae  meae  curae  committebantur  et 
quae  Ordnance  anglice  audiunt.  Eadem 
fere  constitutio,  stipendium  haud  dispar, 
idem  nosocomium,  omnia  fere  aequalia  erant 
Tormentariis  Anglicis  et  Hibernicis  et  Ar¬ 
tificibus  Regiis  ;  at  hi  duo  minus  plecteban¬ 
tur,  propter  situm  casarum  sicciorem  vel 
obtectiorem:  nam  casae  omnium  trium  nimis 
angustae  et  humiles  erant,  et  proxime  in  ter¬ 
ram  positae.  Casa  una  vero,  prope  casam 
Anglicam,  humidissima,  longe  infamior  erat, 
quaeque  torm  en  tari  orum  nosocomium  fuit, 
antequam  novum  aedificatum  fuisset.  In 
eam  viginti  Tormentarii  Exteri  sese  rece¬ 
perunt  statim  post  adventum  in  Martio 
1797  ?  et,  sicut  evenit  ea  tempestate,  satis 
bene  primo  sese  habebant ;  at  omnes  ante 
finem  Augusti  aegrotescentes  in  nosocomi¬ 
um  generale  admissi  sunt.  Contignatio,  pai"- 

va  quidem  et  deserta,  at  tegulk  proxima  id- 
eoque  a  terra  remota,  et  prope  Artifices'  qui 
degebant  in  foro  magno,  occupabatur  in  Sep¬ 
tembri  sequente  per  duos  vel  tres,  qui  ex  no¬ 
socomio  missi  facti  fuerant.  Hoc  feliciter  ces¬ 
sit,  vix  enim  unus  casus  recidivus  occur¬ 
rit  inter  omnes,  qui  identidem  e  nosocomio 
prodibant.  Eodem  pertinet,  ut  dicam,  di¬ 
midiam  partem,  quinque  nimirum,  remitten¬ 
tium  graviorum,  quarum  historiam  tradere 
antea  conabar,  et  ex  quibus  unus  aut  alter 
tantum  evasit,  sese  monstrasse  inter  excu¬ 
bias  apud  armamentarium  prope  urbem,  loco 
humidiore  et  paludi  aquae  pigrae  proximo. 
In  Septembri  1796,  hoc  armamentarium  fu¬ 
nestum,  me  momente,  evacuatum  fuit.  Vix 
unquam  casae  militum,  loquor  de  omni  prae¬ 
sidio,  satis  spatiosae  erant,  quapropter  fenes¬ 
trae  vel  transennae,  quae  auris  respondent, 
maximo  cum  damno  dormientium  saepissi¬ 
me  apertae  sunt.  Alia  erat  causa  morborum 
pleno  meridie.  Prava  enim  erat  consuetudo 
militum  recentius  ex  Europa,  propter  calo¬ 
rem,  in  monte  subeundo,  anhelantium,  ut  ad 

omnem  viae  anfractum  ubi  ventus  gratissime 
spirabat  inexpertis,  gradum  sisterent.  Qui¬ 
dam  etiam  solvebant  tunicas  et  thoraces,  ad 
captandum  auras,  maximo  cum  vitae  pericu¬ 
lo.  Sedilia  et  pergulae,  in  idoneis  locis, 
utilissima  fuissent,  nec  in  hoc  monte  so¬ 
lummodo  sed  in  aliis  stationibus  montanis 
atque  tropicis.  Propter  nimiam  perspirati- 
onem,  quae,  ab  omni  exercitatione  tropica, 
sejungi  non  potest,  periculum  haud  absimi¬ 
le,  saepius  accidit  ex  linteis  indusiis.  Gos- 
sipium,  uti  comperi  per  multam  indagatio¬ 
nem,  vix  valet  ad  obstandum  huic  incom¬ 
modo  gravi,  et  indusia  lanea  merito  antepo¬ 
nuntur,  praesertim,  ubi  defatigatio  toleranda 
est.  Praeter  alia  munera  quae  particibabant 
cum  caeteris  militibus,  non  est  praetere¬ 
undum  Tormentariis  saepius  obtigisse  mul¬ 
tum  laboris.  Subinde  ex  uno  castello  ad  aliud 
in  vicinitate  montis  apparatus  bellici  sum- 
movendi  erant.  Aliquando  etiam  ipsi  vehe¬ 
bant  onera  maxima  et  °  trahebant  minora 
tormenta.  Bis  indies,  per  plures  hebdoma¬ 
das  in  anno  1796,  descendebant  ad  urbem 
et  portum  ;  et,  adjuvantibus  operis  oethio- 

pibus,  tractabant  magna  tormenta,  ad  ipsum 
castrum,  quod  propter  itinera  vitiosa  et  as¬ 
censum  acclivum  labor  vere  improbus  erat. 

Alia  agmina  aliquando  beneficium  capie¬ 
bant  universe  ex  mutatione  regionis.  Nam 
sunt  situs  et  loca  etiam  in  hac  insula,  cujus 
solum  nomen  terrorem  injicere  solet,  in  quae 
Hygeia  tropica  sese  transferre  non  spernat. 
Fatendum  tamen,  talia  longinquiora  esse  a 
monte  Fortunato,  ubi  potissimum  stativa 
Tormentariorum  sunt. 

Neque  celandum  est  Tormentarios  apud 
Sanctam  Luciam,  minime  immunes  esse  ab 
ista  foedissima  labe  militum  Britannicorum, 
de  ebrietate  loquor  ;  etenim  spiritus  destil¬ 
lati  et  pravissimi,  contra  jubente  et  pro  virili 
renitente  praesidii  praefecto,  (viro  praestan¬ 
tissime,  quem  nuperius  flevit  Patria?)  clam 
venum  dabantur. 


*  Moore. 

Restat  ut  tradam  quam  fidelissime  histo¬ 
riam  tristem  parvae  exercitus  partis^  quae 
meae  provinciae  erat. 

Certior  fui  factus  relictos  esse  in  hoc 
praesidio  in  diebus  Junii  primis  1796  cen¬ 
tum  et  quadraginta  quatuor,  milites,  et  cer¬ 
tissimum  est  2'ido  die  Augusti  sequentis 
me  solummodo  octoginta  octo  reperisse, 
quorum  multi  aegerrimi  erant.  De  sexa- 
ginta  hominibus  qui  intra  tres  menses  hic 
desiderantur,  nihil  pro  certo  proferre  pos¬ 
sum,  sed  valde  verisimile  videtur  ut  plu- 
res  ob  mutationem  centuriarum,  uti  solet, 
ex  insula  oblegati  fuerant.  In  quinque  men¬ 
sibus  subsequentibus,  mortui  sunt  triginta 
.etunus,  quoniam  die  vigesimo  Januarii  1797 
minuebantur  ad  quinquaginta  septem  ;  qui¬ 
bus,  in  Septembri  ejusdem  anni,  sexdecim 
milites.  Hiberni,  et  valentissimi  et  nuper¬ 
rime  ex  Europa  aggregabantur.  Ex  anti¬ 
quis,  novem  amandati  sunt  ad  militiam  alibi 
faciendam  in  centuriis  mutatis  ;  et  sex, 
in  1797  quoque,  ad  sanitatem  recuperandam 

in  Europam  navigaverunt.  Quindecim  ve¬ 
ro  ad  plures  iverunt  inter  Januarium  1797 
et  Martium  1798,  quando  quadraginta  tres 
tantum  restabant.  Hinc  constat  quadra¬ 
ginta  sex  mortuos  esse  ex  Augusto  1796  ad 
Martium  1798.  At  si  omnes  sexaginta,  de 
quibus  supra  locutus  sum,  huic  numero  ad¬ 
dantur,  tertia  pars  intra  duos  annos  non 
maneret ;  plane  tamen  plorandum  est  cae- 
teros  praesidiarios  in  multo  minore  tempo¬ 
ris  spatio,  etiam  magis  adhuc  plexos  fu- 
isse. — N.  1. 


Rarissime  occurrit  febris  remittens  gra¬ 
vior,  sine  alvi  duritie  vel  praegrediente  vel 
comitante.  Fere  nunquam  mihi  contigit 
videre  intermittentem  denuo  redeuntem, 
nisi  ex  causa  manifesta  admota,  sicut  e- 
brietate,  frigore  caeterisque  hujusmodi,  ubi 
venter  non  neglectus  fuisset.  Ex  his  itaque 
necessitas  solvendi  ventris  satis  constabat. 


Ab  initio  misturam  ex  magnesia  vitriolata. 

vel  natro  vitriolato  cum  pauxillo  antimonii 
tartansati  satis  frequenter  usurpabam,  nec 
tamen  universi.  Ubi  ubi  nausea  et  vomi¬ 
tus  aderant,  locus  non  erat  talibus  medica¬ 
mentis,  et  saepius,  omnis  sal  medius,  nullo 
antimonio  addito,  rejiciebatur.  Simul  ac  ex¬ 
perientia  me  docuit,  vomitum  magnam  mor¬ 
bi  esse  partem,  vix  ullis  remediis  leniendum, 
et  ventriculi  irritabilitatem  duritiei  alvo 
prorsus  exitiabili  favere,  pilulas  ex  extrac¬ 
to  colocynthidis  composito  et  calomelane 
suffeci.  Modus  calomelanos,  vicibus  adhi¬ 
biti  partitis,  raro  superabat  octo,  decem 
vel  grana  duodecim.  Post  experientiam  sa¬ 
lium  neutrorum,  olei  ricini,  rhabarbari,  et 
jalapii  vel  sine  vel  cum  calomelane,'  meritd 
praeferri  gravibus  in  casibus  pilulae  debent, 
quippe  quae  ventriculum  minus  offendant. 

Irritabilitas  ventriculi  vix  est  submoven¬ 
da,  nisi  febre  sublata.  Aptissime  autem  leni¬ 
tur  purgantibus  et  enematis  laxantibus, 
quae  usui  erant  in  omni  fere  stadio  febris 
et  praesertim  in  principio,  antequam  medi- 

camenta  alvum  solverent.  Haustus  efferve-  - 
scentes  haud  inutiles  erant  et  ita  composi¬ 
ti  sunt,  ut  acidum  vegetabile  semper  paul- 
lulum  abundaverit.  Magnesia  alba  et  suc¬ 
cus  limonis,  mutatis  vicibus,  dabantur  haud  t 
incommode.  .  Vesicatoria  quae  saepissime 
regioni  epigastrii  admota  erant,  interdum 
levabant  et  vomitum  et  nauseam,  sed  haec 
symptomata,  saltem  in  gravioribus  casibus, 
una  cum  crastina  exacerbatione  reverteban¬ 
tur.  Si  quando  alvus  soluta  fuerit  nec  vo¬ 
mitus  omnino  exulaverit,  enemata  anodyna. 
haud  minime  valebant  ad  compescendam 
ventriculi  irritabilitatem.  Multum  doleo 
difficultatem,  qua  balnea  instruantur,  eo¬ 
rum  usum  saepius  impedivisse,  quoniam  ef- 
ficaciora  erant  quam  pediluvia  vel  fomenta, 
ad  ventriculum  sopiendum. 

Remittentes  raro  patiuntur  praeparata 
antimonii,  sed  si  forte  spes  fuisset  excitan¬ 
di  vasa  cutis,  ventriculo  adhuc  imperturba¬ 
to,  antimonium  tartarisatum,  at  modo  mi¬ 
nimo,  non  incommode  aliquando  cum  pilii-j 

li's  purgantibus  conjungebatur.  Secundum 
meam  experientiam  et  hic  et  in  Europa, 
Pulvis  Jacobi  jure  anteponitur  Pulveri  An- 
timoniaii,  sed  unus  et  alter  cautela  sum¬ 
ma,  et  minimis  dosibus  semperque  in  pilu¬ 
lis  adhibendus  est ;  ne  ventriculus  in  nau¬ 
seam  et  vomitum  cieatur. — N.  II.  Febres 
intermittentes  frequenter  emeticorum  egent, 
et  ipecacuariha  tantummodo  usurpabatur. 

Cinchona  nec  potuit  nec  debuit  adhibe¬ 
ri,  nisi  in  remissione  febris  ;  et  in  exemplis 
gravioribus,  quibus  remissiones  brevissimae 
aut  fere  nullae  erant,  vel  nomen  ipsum  cor¬ 
ticis  peruviaoi  ventriculum  turbabat.  In 
remittentibus  etiam  mitioribus  infusum  vel 
decoctum  tantum  dari  poterant.  Solus  cor¬ 
tex  vix  valebat,  multis  in  exemplis-  quotidi¬ 
anae,  ad  paroxysmos  compescendos,  etiam 
ubi  intermissio  satis  longa  et  distincta  fuit,  et 
nihil  impediebat,  quo  minus,  idonea  in  quan¬ 
titate,  pulvis  ipse  devoraretur.  Ex  his  ob¬ 
servationibus  multum  dubitare  coactus  sum, 
de  effectibus,  qui  remedio  huic  liberrime 

condonantur  ab  auctoribus,  qui  de  regionibus 
calidis  scripserunt.  Aliquando  etiam  mihi 
injectus  erat  scrupulus,  at  fortasse  falso, 
cinclionam,  quae  nosocomii  hujus  est,  inqui¬ 
natam  esse.  Et  certissimum  est  me  una 
vice  vidisse  gravem  tertianam  duplicem  * 
feliciter  profligatam  usu  corticis  peruvia- 
ni,  at  flavi,  at  optimi,  quem  extractum  co¬ 
locynthidis  et  n atrum  tartarisatum  adjuva¬ 
bant  quemque  medicus  exercitus  suppedi¬ 
tavit.  Quandocunque  cinchona,  cujus  po¬ 
tiebar,  me  fefellit  vel  videbatur  vix  satis 
valere  ad  arcendos  intermittentis  paroxys¬ 
mos,  utebar  calomelane  in  dosibus  minimis 
nec  ad  intestina  movenda  idoneis,  et  binis 
his  remediis  invicem  sibi  auxiliantibus,  in¬ 
termittens  facilius  et  sine  ullo  incommodo 
victa  est. 

Si  dolor  capitis,  vel  species  faciei,  morbo 
aggrediente,  minimum  metum  afferret  deli¬ 
rii,  capillitium  statim  abrasum  erat,  et  caput 

saepius  abluebatur  frigida,  vel  succo  limonis 
vel  aceto.  Vesicatoria  etiam  vertici  vel  nu¬ 
chae  vel  tempori  utrique  admota,  proficie¬ 
bant  aliquid  ad  delirium  arcendum  vel  mo¬ 
derandum. 

Operae  praetium  fortasse  erit  monere  me 
vix  unquam  observasse  eos  effectus  cantha¬ 
ridis  in  renibus  aut  vesica  urinae,  qui  sae¬ 
pius  inde  oriuntur  in  Britannia  et  curn 
summo  aegrotantium  dolore.  An  ex  ma¬ 
jore  exhalatione  per  cutem  ?  An  mira  histo¬ 
ria  cujusdam  calculosi,  quam  tradit  Doctor 
Moseley,  explicari  quodammodo  potest  ea¬ 
dem  ratione  ?  An  hinc  possumus  deducere 
indicationes  in  curandis  calculosis  et  diabe¬ 
ticis  in  regionibus  frigidioribus  ?  - 

Argentum  vivum  saepius  usitatum  fuit 
in  febribus  regionum  calidarum,  et  ab  variis 
auctoribus  quorum  consilia  medendi  admo¬ 
dum  sunt  diversa.  De  viribus  purgantibus 
calomelanos  jam  dixi ;  nunc  restat  ut  dicam 
me  quoque  expertum  esse  effectus  optimos 

ex  actione  ejus  continua  et  permanente,  et 
in  dysenteriis  et  in  febribus  remittentibus. 
Non  inficior  hoe  remedium  minus  valere  in 
,  quibusdam  exemplis  gravioribus,  praeser¬ 
tim  febris  remittentis,  et  haud  infrequenter 
edere  effectus  nec  gratos  nec  utiles  ;  at  fre¬ 
quentius  in  his  quam  in  illis.  Cujus  rei  ra¬ 
tio  patebit  fortasse  ex  Iioc,  dysenteriam  ra¬ 
rius  fuisse  morbum  primarium  aut  exquisite 
acutam  ;  et  quando  opus  erat  hydrargyro, 
tempus  non  defuit  ad  exhibendum  reme¬ 
dium  paulatiin,  et  minus  difficile  erat  et  me¬ 
dico  et  aegro  detegere  ejus  actionem  in  limi¬ 
ne,  ex  spiritu,  sapore,  specie  gingivarum  vel 
dolore  dentium.  Doctor  Joannes  Clark  vix 
mihi  videtur  nimium  laudasse  calomelas  in 
curanda  dysenteria  in  regionibus  tropicis,  et 
hoc  remedium  et  diaphoretica,  quae  haud 
immerito  laudantur  a  Doctore  Moseley 
quique  primus,  scilicet!  ursiirpavit  sudo- 
rifica,  conspirant  amicissime  ad  sublevandum 
omnia  dira  symptomata.— iV".  IlL  Si  quic- 
quid  mali  saepius,  exinde  oriretur,  impu¬ 
tetur  fortasse  haud  injuste,  vel  impruden- 

tiae  aegri  vel  incuriae  medici.  Non  ita  res 
se  habet  in  febre  remittente,  etiam  miti¬ 
ore,  cujus  cursus  citatus  et  periculum,  quo 
vita  intentabatur,  vix  patiebantur  eandem 
curam  et  moderamen  in  hydrargyro  exhi¬ 
bendo. 

In  exemplis  igitur,  ubi  febris  graviter  ur¬ 
gebat  atque  in  his  solis,  calomelas  datum 
est  usqlie  ad  octo  vel  decem  grana,  vel  pul¬ 
vere  ex  cochleari,  vel  implicitum  cum  sy- 
rupo,  et  haec  quantitas  repetita  fuit  secun¬ 
da  vel  tertia  quaque  hora.  Ubi  primum  os 
male  se  habuit  ex  hydrargyro,  omnia  symp¬ 
tomata  mitescebant,  calor  et  dolores  capitis 
et  corporis  artuumque  minuebantur,  cutis 
devenit  mollis  et  liumida,  ventriculus  ipse 
placabatur  ac  subito  fiebat  aptus  cibo  reci¬ 
piendo,  et  aeger  omnibus  suis  angoribus 
statim  liberatus,  ex  hoc  tempore  eventum 
felicem  praesagivit.  Minime  autem  celan¬ 
dum  est  hanc  victoriam  laetam  pluribus  in 
casibus  nunquam  adeptam  esse,  vel  ex  sta¬ 
tu  nimis  provecto  morbi,  vel  ex  natura  ma- 

li  remedio  majoris.  Non  oportebat  diu  in 
hac  methodo  perstarem,  etenim  in  gravio¬ 
ribus  exemplis  cita  mors  vel  signa  ejus  cer¬ 
tissima  usum  remedii  diremerunt,  vel  in  fe¬ 
licioribus  ejusdem  generis,  post  ejus  actio¬ 
nem  in  glandulas  salivales,  aeger  in  vado 
erat,  vel  denique,  morbo  perstante  quidem, 
at  non  augescente,  minuebatur  modus  calo- 
melanos,  cui  secundum  aegri  statum  alia  re¬ 
media  conjungebantur.  Ob  has  varias  cau¬ 
sas  vix  unquam  exhibui  plus  quam  duas 
drachmas  calomelanos  per  primas  viginti 
quatuor  vel  triginta  horas. 

Nunc  dicam  plenius  calomelas  ita  adhi¬ 
bitum  gravibus  malis  non  carere. 

Dolor  enim  oris  aliquando  est  immanis, 
et  salivatio,  quae,  indies  ingi’avescens,  impe¬ 
dit  quo  minus  appetitui  efflagitanti  indul- 
gere  possit  aeger,  neque  haec  semper,  plures 
post  dies,  ope  assidua  enematum  et  olei  ri¬ 
cini,  temperanda  sunt. 

Interdum  facies  caputqfue  totum  dolent 
et  fiunt  tumefacta,  paulatim  solummodo  le¬ 
vanda  et  minuenda  a  materia  saniosa  et  sa¬ 
livatione  nimia,  quae  subsequuntur.  In  ex¬ 
emplis  duobus,  quoad  caetera  valde  dissimi¬ 
libus,  tumori  hujusmodi  aderant  convul¬ 
siones,  spasmi,  stupor  et  spuma  ex  ore. 
Uterque,  at  non  sine  vitae  periculo,  evasit. 

Semel  tantum  usui  calomelanos  superve¬ 
nit  alvus  sine  modo  fusa,  et  succubuit  ae¬ 
ger,  neque  satis  pro  comperto  habeo  an 
diarrhoeae  accidentali,  quippe  alvi  durities 
nimia  praegressa  fuerat,  an  hypercatharsi 
ex  remedio,  an  forte  ipsi  febri  potissimum 
mors  tribui  debuisset  ? 

Hydrargyrus  et  acida  vegetabilia  simul 
devorata  non  bene  conveniunt  semper.  Val¬ 
de  suspicatus  sum  catharsin  et  tormina 
nonnunquam  oriri  ex  usu  acidi  vegetabilis, 
si  quando  calomelas  corpori  praesens  fuerit. 
Ex  propria  experientia  in  memet  comperi 
semel  atque  iterum,  nisi  multum  fallor,  vim 

calomelanos  non  purgantem  tantum,  sed  qua 
pollet  in  os  propria,  aliquando  auctam  fu¬ 
isse  usu  fortuito  fructAs  aceto  conditi,  vel 
succi  limonis  syrupo  et  aqua  commisti.  Nec 
fortasse  deerunt  plura  exempla  ejusdem  rei 
cuiquam  libros  Doctoris  Wade  accuratius 
perscrutanti. 

Non  secunda  itidem  ac  prima  vice  praes¬ 
tabat  calomelas  ad  febrem  domandam,  sive  ea 
recidiva  sive  post  intervallum  regressa  fuisset. 
Hae  obstructiones,  hepatis  praesertim,  quae 
in  regionibus  calidis  tam  frequenter  excipiunt 
febres  omnigenas,  erant  rariores  fortasse,  uti 
credo,  propter  usum  calomelanos  primari¬ 
um,  nec  tamen  ignotae,  speciatim  iis  in  ex¬ 
emplis,  ubi  actio  remedii  nimis  vehemens  et 
propterea  haud  satis  diuturna  fuerat.  Hy- 
drargyrus  in  dosibus  minutis  erat  sane  uti¬ 
lis  in  morbis  chronicis  hujusmodi,  nec  ta¬ 
men  omnino  praestitit  effectus  quales  me¬ 
moriae  tradidit  D.  Paisley.  An  ullo  mo¬ 
do  tribuendum  est  hoc  priori  et  uberiori 
ejus  usui  ad  febrem,  quae  praecesserat,  de- 

bellandam  ?  An  inopiae  ipsius  praeparati  ce¬ 
lebris  medici  orientalis  ? 

Hic  dici  debet  nihil  propemodum  valere 
hydrargyrum  in  curando  liene  morboso,  sive 
hoc  viscus  solum,  sive  una  cum  aliis  abdo¬ 
minis  visceribus  laboret. 

Opium  manifesti  non  convenit  huic  mor¬ 
bo  ineunti,  quippe  quia  omnia  ex  alvo  astric¬ 
ta  in  pejus  ruunt,  et  minime  idoneum  mihi 
videbatur  ad  domandum  vomitum,  qui  hanc 
febrem  comitatur.  Praesidium  quidem  haud 
ineptum  fuit  in  casibus  longioribus,  ubi  ca- 
lomeias  alvum  nimis  solutam  reddidisset. 

Vinum  quoque  minus  congruit  ingenio 
mali  et  nequaquam  dandum  est  in  casibus  ve- 
hementioribus.  At  si  aliquantulum  conce¬ 
deretur  opinionibus  aegri,  oportebat  probe 
mistum  fuisset  cum  multa  aqua.  In  recidi¬ 
vis  minus  laedere  videbatur,  et  post  febrem 
finitam,  vini  usus  postulabatur  ad  vires  re¬ 
parandas. 

Perpauca  tanliim  exempla  vidi  quae  ty¬ 
phum  auctorum  referebant.  Re  ita  se  ha¬ 
bente,  cortex  peruvianus,  vinum,  et  alia  id 
genus  adhibita  erant.  Capsicum  commodis¬ 
sime  datur  in  pilulis  et  haud  inutile  erat 
quando  aegri  lentius  ex  febre  convales¬ 
cunt,  vel  ab  ulceribus  vetustis  crurum  pati¬ 
biles  fiunt. 

»  ♦ 

-  Praeter  nosocomii  diaetam,  quae  plerum¬ 
que  constabat  ex  pane,  oryza  et  jusculo  bo- 
vino,  vinum,  sago,  et  fructus  musae  maturi 
friet  i  que  cum  saccharo,  solummodo  ferme  mi¬ 
hi  suppetebant  ad  reficiendas  vires  aegrorum. 
Ferrum  vitriolatum  et  infusum  corticis  pe- 
ruviani  aliquantum  adjuvabant.  Majoris 
vero  praetii  erant  indusia  lanea  ad  instau¬ 
randam  valetudinem.  Mutatio  coeli  adhuc 
vi  majori  pollebat,  et  omnis  mutatio  post 
(gravem  morbum  utilis  erat. 

o 


Nec  cum  remediis  supra  memoratis,  omnia 
mea  tentamina  desiverunt.  Etenim  non  ita 
pridem  accepi  ab  amico  quodam,  medici- 

nam  in  Demarara  faciente,  missionem  san¬ 
guinis,  si  celebretur  intra  horas  duodecim  ex 
aggressione  febris,  bene  fieri  ibi  loci  usque 
ad  deliquium  animi,  et  postea  balneum  frigi¬ 
dum  usitatum  esse  non  contra  febrem  solum¬ 
modo,  sed  ad  effectus  hydrargyro  proprios  in 
glandulas,  quae  salivam  secernunt,  celerius 
certiusque  eliciendos. 

Haud  equidem  ignorabam  haec  remedia 
splendide  laudata  fuisse  in  opere  egregio  a 
Doctore  Jackson  scripto,  sed  ut  verum  fa¬ 
tear,  semper  veritus  sum  experiri  vel  unum 
vel  alterum,  antequam  de  hac  re  ita  certior 
factus  fui.  Frigida  enim  minime  congruens 
et  fere  contraria  videbatur  calomelani,  cujus 
usum  tutum  et  haud  inutilem  in  transitu  ex 
Anglia  ad  Barbadam  expertus  sum.  Neque 
oblitus  fui  quae  Doctor  Lind,*  auctor  non 
minimi  nominis  scripsit  de  effectibus  perni¬ 
ciosis,  vel  prorsus  exitialibus  qui  ex  sangui- 


*  Vid.  pp.  31- — 33.  Dissert.  Med.  Tnaugur.  Jacob. 
Lind.  Edinb.  1768. 

nis  missione  in  febre  remittente  Bengalensi 
profluxerunt,  et  si  respicias  ad  intimam  na¬ 
turam  febris  utriusque,  fortasse  non  tam  di¬ 
versae  reperientur.  Neque  me  fugit  ambi¬ 
guum  quod  oriri  potuit  ex  difiicuitate,  qua, 
in  ipsis  incunabulis  distinguantur  variae  co¬ 
hortes  febrium,  quae  symptomatis  et  formis 
inulto  minus  quam  periculo  inter  se  discre¬ 
pant. 

His  diligenter  perpensis,  decrevi  sangui- 
nem  mittere  non  profecto  ad  animi  deliqui¬ 
um,  sed  ad  uncias  duodecim.  Quadam  ex¬ 
perientia  edoctus,  hanc  methodum  tutam  et 
salutarem  expertus  sum  in  iis,  quibus  robur 
vel  valetudo  adhuc  integra  et  recens  ex  Eu¬ 
ropa  adventus  aderant.  Symptomata  quae 
hanc  exinanitionem  praecipue  postulant, 
sunt  dolor  in  capite,  torpor  in  primo  morbi 
ingressu,  rubor  faciei  et  oculorum,  et  pulsus 
validus  et  frequens. 

Usu  compertum  habeo  actionem  hydrar- 
gyri  in  glandulas  secretioni  salivali  inservi- 

entes  revera  intentam  esse  per  usum  balnei 
frigidi.  Mihi  mos  erat,  praesertim  in  princi- 
pio,  abstergere  et  quam  accurate  siccare  om¬ 
nes  corporis  partes,  ut  mala  ex  frigore  ex¬ 
cepto  evitarentur.  Majore  vero  fiducia  com¬ 
parata  vel  omni  saltem  metu  abacto,  me  ac¬ 
cinxi  ad  experiendum  balneum  frigidum 
non  uti  auxilium  merum  hydrargyri,  sed 
uti  remedium  primarium,  quanquam  multa 
usurpationi  ejus  facili  commodaeque  de¬ 
fuerunt. 

Purgantibus  quibus  opus  erat,  quampri¬ 
mum  adhibitis  et  si  necesse  visum  fuerit, 
nonnullo  sanguine  abstracto,  nihil  plus  fer¬ 
ine  factum  est  nisi  fortasse  ut  fotus  pedibus 
admoverentur  et  calomelas  daretur  pro  ne¬ 
cessitate,  quae  urgebat  vel  urgere  videba¬ 
tur,  Evacuationibus  satis  copiosis  deorsum 
adeptis,  nunquam  non  mitescunt  aliquan¬ 
tisper  symptomata ;  et  tunc  temporis  ad¬ 
jutus  est  aeger  descendere  in  frigidarium, 
quod  ex  necessitate  instructum  erat  aqua 
puteali.  Sed  brevem  post  hujus  methodi 

experientiam,  mutata  est,  et  multa  aqua  su¬ 
per  corpus  totum  affusa,  et  nulla  abstersione 
facta,  aegrotus  statim  portatus  in  lectum,  in¬ 
ter  lodices  laneas  positus  est.  Mirum  est, 
quantus  sudor  erupit  maximo  cum  alleva¬ 
mento  aegri;  neque  debilitas  quae  timeri  po¬ 
tuit,  subsecuta  est.  Si  quando  abstergatur 
aeger,  et  stragulorum  usus  intermittatur,  nul¬ 
lus  fere  sudor  manat,  quo  est  opus,  prima 
vice  imprimis,  ut  depellatur  febris.  Postri¬ 
die,  ante  horam,  qua  febris  primum  accessit, 
usus  aquae  frigidae  repetitus  est  ad  exacer¬ 
bationem  alteram  arcendam,  et  ex  sudore 
tempestivi  erumpente  et  fortasse  ex  quodam 
alio  frigidae  effectu,  satis  feliciter  hoc  ces¬ 
sit.  Hanc  methodum,  nisi  fallor,  Doctor 
Jackson  exequebatur  et  commendavit. 

In  occasione  una  vel  altera,  sensus  frigo¬ 
ris  vel  etiam  horror  occupabat  aegrum ;  sed 
potu  tepido  adhibito,  praesertim  vino  aqua 
commisto,  haec  symptomata  cessaverunt. 

Nulla  aura  admissa  erat  aegro  inter  cor- 

pus  lavandum,  et  postea  multo  curabatur, 
ut  sudor  subinde  abstergeretur,  praecipue 
ex  praecordiis  et  abdomine.  Sedulo  etiam 
cautum  fuit,  sicut  in  methodo  sudatoria  ad 
dysentericos,  lasanum  praebendo  patulum,  ne 
quid  detrimenti  aeger  caperet  ex  lecto  in¬ 
caute  relicto — N,  IV. 

Ex  quo  tempore  his  remediis  usus  fui,  ali¬ 
quantulum  magis  mihi  gratulor  de  successu 
quicLim  obviam  ivi  febribus  vehementioribus, 
etiam  inter  Hibernos  nuperrime  ex  Europa, 
et  si  haec  febris  periculosissima  debellari,  et  si 
fas  est  dicere,  “jugulari’’  possit,  credo  equi¬ 
dem  id  potissimum  factum  iri  usu  tempesti¬ 
vo  lavationis  frigidae,  cui  sanguinis  missio 
rite  opituletur. 

Nequaquam  is  sum  attamen,  qui  suadeam 
ut  medicus,  nulla  meditatione  facta,  com¬ 
mittat  salutem  omnium  aegrorum  eodem 
morbo  laborantium  uni  eaedemque  curationi, 
quippe  quia  multa  occurrant  omni  fere  hora 
unicuique  aegroto  propria,  quae  medicamen- 

ta  communia  detrectant  atque  respuunt. 
Mihimet  vero  persuadeo  sanguinis  missionem 
et  lavationem  frigidam,  quae  remedia  pri¬ 
maria  in  ipso  principio  videntur  ad  compes¬ 
cendam  febrem  remittentem  de  qua  hic  agi'- 
tur,  adjuvari  posse  aliis,  sicuf  res  postulave¬ 
rint.  Praecipua  ex  his,  me  quidem  judice, 
sunt,  purgantia,  hydrargyrus,  cinchona,  bal¬ 
neum  calidum  et  vesicatoria,  atque,  progre- 
diente  morbo,  opium,  vinum  et  alia  stimu¬ 
lantia. 


P.S. — Cum  recentius  mecum  volvebam 
de  petendo  summos  in  Medicina  honores 
ab  Alma  Academia  Edinburgensi,  in  qua 
olim  studiis  medicis  operam  dedi,  meditari 
coactus  fui  de  tentamine  inaugurali,  quod 
statuta  solemnia  expostulant. 

Neque  hoc  admodum  erat  in  proclivi,  ob 
schedas  meas  in  Insula  Curacoa  relictas, 
quando,  An.  I8l6,  propter  valetudinem  in¬ 
firmam  liqui  legionem  (septimam  Indiae 

Occidentalis)  in  qua  Chirurgus  per  multos 
annos  stipendium  feceram. 

Hac  difficultate  me  liberavit  quodam¬ 
modo  humanitas  viri  amicissimi,  qui  summa 
benevolentia  mihi  transmisit,  haud  ita  pri¬ 
dem,  easdem  chartas,  quas  fere  viginti  ab¬ 
hinc  annos,  mense  Martio  Ann.  179H,  ex 
officio  et  iubentissime>  communicavi  cum 
illo,  tunc  temporis  Praeposito  rei  medi¬ 
cae  ejus  exercitus  partis,  quae  Ordnance  no¬ 
minatur,  in  India  Occidentali. 

Ex  quo  tempore  me  occupavi  in  labore 
excerpendi  quae  supr^  dixi,  nunquam  non 
aderant  animo  meo  haec  gravissima  verba 
optimi  et  elegantissimi  Heberden,  quibus 
huic  dissertationi  finem  imponam :  “  Maxi- 
mum  instat  periculum  in  omni  aegrotati* 
‘‘  one,  ubi  stomachi  vires  adeo  debilitantur 
frangunturque,  ut  res  omnes  respuat,  et 
“  aversetur  ;  tanquam  conscia  foret  natura 
“  vitam  ad  finem  properare,  et  nulla  ope  re- 

G 


50 


DISSERTATIO  MEDICA,  Ac. 


“  vocari  posse,  et  proinde  omnem  rejiceret. 
‘‘  Hanc,  ut  ita  dicam,  mortem  ventriculi, 
“  totius  vitae  interitus  brevi  subsequi  con- 
suevit.”  * 

*  Gulielmi  Heberden  Commentarii  de  Morbo- 
rnm  Historia  et  Curatione,  ad  finem,  Cap.  2do. 


A  NNO  TA  T  ION  ES  QUA  EDA  M. 


N.  I.  ad  pag.  30. 

Legiones  quinque  ex  Europa,  videlicet  3P,  44^,  48% 
atque  55%  et  una,  (cui  nomen  York  Fuzileers)  quae  con¬ 
stabat  magna  ex  parte,  nisi  fallor,  ex  Germanis,  relictae 
fuerunt  in  Junio  1796,  una  cum  legione  aethiopum,  cu¬ 
jus  numerum  nescio,  at  cui  Praepositus  olim  fuerat 
Malcolm.  Alia  legio  Britannica,  nempe  87^,  adve¬ 
nit  mense  Maio  an.  1797.  Tormentarii  Exteri,  de  qui¬ 
bus  loquor,  in  textu,  ad  p.  25.  quique  soli  hujus  ordinis 
non  meae  curae  erant,  abierunt  ante  finem  An.  1797, 
septem  sepultis  ex  viginti  in  paucis  mensibus.  Altera 
legio  aethiopum,  cujus  Praepositus  in  insula  erat  Drii- 
nuit  et  cujus,  sicut  prioris,  praefecti  plures  erant  Galli 
et  Insulani  Occidentales,  postea  accessit  A.  1796.  Credo 
equidem,  paucos  tantum  milites  aethiopes  aut  praefec¬ 
tos  harum  legionum  esse  mortuos,  vel  fortasse  male  se 
habuisse.  Omnes  aliae  legiones  supra,  memoratae, 
praefecti  aeque  ac  milites,  quam  atrocissime  plecte¬ 
bantur.  Erat  revera  una  legio  Britannica,  38'“*,  exquisite 
sana  per  totam  at  brevem  commorationem,  appulit  enim 
in  Martio  1797  et  insulam  liquit  in  Maio  ejusdem  anni. 

N.  II.  ad  pag.  33. 

Pulvis  antimonialis  pharmacopoeiae  Londinensis  ho¬ 
diernae  mitior  est  quam  antiquus,  de  quo  dicitur  in 
textu,  et  creditur  mutatus  fuisse,  uti  similior  reddere¬ 
tur  pulveri  Jacobi.  Praeparatum  olim  idem  erat  ac 
oxidum  antimonii  cum  phosphate  calcis,  seu  pulvis  an¬ 
timonialis,  secundum  Pharmacopoeiam  Edinburgensem 
An.  1817. 

N.  III.  ad  pag.  36. 

Inter  auctores  quorum  scripta  in  compendium  redegit 
Doctor  Moseley,  nomen  B.  Ramazzini  desideratur, 
qui  nihilo  tamen  minus  sic  scripsit  de  hoc  morbo.  “  Ea- 
“  dem  pene  methodo  castrenses  dysenterias  curandas 
putat  (videlicet  G.Erricus  Barnstoff  Ducis  Han- 
noveriensis  archiater)  eadem  bezoardica  (Tinct.  Be- 
“  zoardica  Wedelii)  bis  vel  ter  in  ipso  principio,  opi- 
‘‘  otis  in  parva  dosi  permista,  propinando,  ut  coercito 
humorum  ad  alvum  impetu^  laxatisque  partium  nervo- 
‘‘  sarum  Jibris^  sudori  Jbres  Uberius  paterent ^  eodem  tem- 
por e  corpus  stragulis  bene  contegendo  et  crustam  pa- 
nis  spiritu  vini  calido  impregnatum  umbilico  appo- 
“  nendo.  Habito  autem  juxta  votum  sudore,  si  corpus 
‘‘  purgatione  aliqua  indigeret,  pulverem  laxativum  ex 
Rhab.”  &c.  &c.  In  Ramazzini  Operibus,  Gap.  XL. 
de  Morbis  Castrensibus  in  libello  de  Morbis  Artificum. 

N.  IV.  ad  pag.  47. 

Nefas  prope  mihimet  videretur,  disseruisse  de  bal¬ 
neo  frigido,  et  silere  normam  definitam  et  vere  tutam 
quam  primus  promulgavit  Doctor  Currie  de  adminis- 
tratione  externa  aquae  frigidae  in  febribus  puris^  quippe 
quia  remedium,  utile  tantummodo  quando  tempestivum, 
facillime  abuti  queat,  ut  olim  et  nunc  quotidiana  fere 
experientia  comprobatura  est.  Cujus  rei  confirma¬ 
tio,  fortasse  ex  supra  dictis,  satis  superque  patet.  Sta¬ 
tuit  amplissimus  medicus  affusionem  aquae  frigidae  tu¬ 
tam  et  salutarem  fore,  si  nullus  erit  horror,  si  calor  cu¬ 
tis  constans  stabilisque  gradum  naturalem  superabit, 
et  si  sudor  universus  aut  copiosus  non  intererit.  Sub¬ 
junguntur  ejus  verba.  When  there  is  no  sense  of 
chilliness  present,  when  the  heat  of  the  surface  is 
steadily  above  what  is  natural,  and  where  there  is  no 
genera!  or  profuse  perspiration.”  P.  17.  A.  D.  1798. 

Multum  et  satis  insulse  disputatum  fuit  de  primo  in¬ 
ventore  lavationis  frigidae.  Non  moror  quaestiones  de 
historia  mera  remediorum.  Liceat,  quibus  talia  placent, 
legere  haec  prompta  ex  opere  Doctoris  Grainger,  de 
historia  febris  Anomalae.  Anne  ergo  immersio  in  fri¬ 
gidam  aquam  conveniret  ?  Hoc  commendatum  a  qui¬ 
busdam  in  India  Occidentali  medicinam  facientibus  no¬ 
vi.”  Hist.  Febr.  Batavae  Edinb.  1753.  Quaedam  prae¬ 
clara  dixit  Lommius  de  usu  interno  aquae  frigidae  in  li¬ 
bro  de  curandis  febribus  continuis.  Vide  quoque  Cul- 
len’s  First  Lines,  paragr.  210. 

Nihil  certo  opus  est,  ut  ego  laudem  virum,  quem, 
summis  laudibus  cumulavit  praeclarus  Currie  propter 
noticiam  primam  hujus  remedii  utilissimi,  quemque  de¬ 
signavit  uti  ducem  tutum”  in  nostra  arte  difficillima. 
Quis,  autem,  qnantulumcunque  imbutus  studiis  ad 
medicinam  pertinentibus  ignorat  scripta  Ipsius,  qui 
hic  significatur,  tam  medica  quam  botanica.  Opera, 
enim  ejus,  nimis  quidem  sparsa,  sed  si  materies  et  utili¬ 
tas  respiciantur,  maximi  ponderis  sunt. 

Per  multos  annos,  summa  voluptate,  cognovi  hunc 
virum,  benevolum  et  beneficum,  neque,  uti  spero,  gra¬ 
vabitur  accipere  hoc  amicitiae  privatae  testimonium 
quod  illi  offero,  nimia  forsan  libertate,  at  veritate  sum¬ 
ma  et  ex  imo  corde,  et  ea  reverentia  quae  quam  max¬ 
ime  debetur  et  aetati,  et  meritis,  et  dignitati  Gulielmi 
Wright,  M.  D. 

